ایم ایم شریف (خطاط)

ایم ایم شریف (پیدائش: 1901ء - وفات: 23 جنوری، 1979ء) پاکستان سے تعلق رکھنے والے نامور خطاط، نقاش اور مصور تھے۔ وہ خط ابری کے موجد تسلیم کیے جاتے ہیں۔

 حالات زندگی و فن 
ایم ایم شریف 1901ء کوراولپنڈی، برطانوی ہندوستان میں پیدا ہوئے تاہم انھوں نے عمر کا بیشتر حصہ پشاور میں بسر کیا۔ ان کا تعلق گوجرانوالہ کے ایک خطاط گھرانے سے تھا۔ وہ نامور خطاط احمد علی منہاس کے بھتیجے تھے۔ انھوں نے خطاطی میں نئی نئی جدتیں اور طرز پیدا کیں اور اسے مصوری سے ہم آمیز کیا۔ آپ ایک خط، خط ابری کے موجد تسلیم کیے جاتے ہیں۔ آپ کے فن کے نمونے آپ کی کتاب یدبیضا میں موجود ہیں جن سے اندازہ ہوتا ہے کہ آپ کس قدر قادر القلم تھے۔ پاکستان کے نامور خطاط حافظ یوسف سدیدی ڈرائنگ میں آپ کے شاگرد تھے۔ص 474، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 وفات 
ایم ایم شریف 23 جنوری، 1979ء کو پشاور، پاکستان میں وفات پا گئے۔
 مزید دیکھیے 
 سعید احمد بودلہ
 جمیل ارشد

 حوالہ جات 

زمرہ:1901ء کی پیدائشیں
زمرہ:1979ء کی وفیات
زمرہ:بیسویں صدی کے پاکستانی مصور
زمرہ:پاکستانی خطاط
زمرہ:پاکستانی مسلم شخصیات
زمرہ:پشاور کی شخصیات